**ELŐTERJESZTÉS**

**Körmend Város Önkormányzata Képviselő-testülete 2024. március 4-i rendkívüli ülésére**

**Tárgy:** Körmend Város Gondnokságaalapító okiratának módosítása

**Tisztelt Képviselő-testület!**

A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet értelmében a költségvetési szerv közfeladatait, szakmai alaptevékenységeit a rendelet 1. mellékletében foglalt kormányzati funkciókba kell besorolni és az alapító okiratában fel kell tüntetni.

A Pénzügyi Osztály javaslatára, a könyvelési feladatokkal összevetve egy kormányzati funkció felvétele miatt szükséges Körmend Város Gondnoksága alapító okiratának módosítása tekintettel arra, hogy az uszoda üzemeltetéséhez megítélt támogatást a támogatási szerződésben meghatározott kormányzati funkcióra kell könyvelni.

Előkészítésre került a Módosító okirat és a módosításokkal egységes szerkezetbe foglalt Alapító okirat a jogszabályok által előírt formában, melyet az előterjesztés mellékleteként a Képviselő-testület megismerhet.

Kérem a tisztelt Képviselő-testületet, hogy az előterjesztésben foglaltakat tárgyalja meg és a határozati javaslatot támogassa.

**HATÁROZATI JAVASLAT**

Körmend Város Önkormányzata Képviselő-testülete megismerte, és a mellékletnek megfelelően jóváhagyja az általa fenntartott Körmend Város Gondnoksága alapító okiratát módosító okiratot, egyben felhatalmazza a Polgármestert annak aláírására.

Körmend Város Önkormányzata Képviselő-testülete megismerte, és a mellékletnek megfelelően jóváhagyja az általa fenntartott Körmend Város Gondnoksága módosításokkal egységes szerkezetbe foglalt alapító okiratát.

Körmend, 2024. február 26.

**Bebes István**

**polgármester**

Okirat száma: TI/80-1/2024.

Módosító okirat

**A Körmend Város Gondnoksága Körmend Város Önkormányzata Képviselő –testülete által 2020. március 04. napján kiadott, TI/2-6/2020. számú alapító okiratát az államháztartásról szóló 2011. évi CXCV. törvény 8/A. §-a alapján, valamint a Körmend Város Önkormányzata Képviselő-testületének …./2024. (III. 4.) számú határozatára figyelemmel – a következők szerint módosítom:**

1. **Az alapító okirat 4.3. pontja az utolsó két mondatot megelőzően az alábbi szövegrésszel egészül ki:**

A városi sportlétesítmények üzemeltetése.

1. **Az alapító okirat 4.4. pontjában foglalt táblázat az alábbi kormányzati funkcióval egészül ki a további számozás értelemszerű megváltoztatásával:**

|  |  |  |
| --- | --- | --- |
| 12 | 081030 | Sportlétesítmények, edzőtáborok működtetése és fejlesztése |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Körmend, 2024. 03.04.

P.H.

Bebes István polgármester

dr. Stepics Anita jegyző

Okirat száma: TI/80-2/2024.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Körmend Város Gondnoksága alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Körmend Város Gondnoksága
   2. A költségvetési szerv
      1. székhelye: 9900 Körmend, Ady Endre utca 72.
2. **A költségvetési szerv  
   alapításával és megszűnésével összefüggő rendelkezések**

2.1 A költségvetési szerv alapításának dátuma: 2004.01.01.

2.2 A költségvetési szerv alapítására, átalakítására, megszüntetésére jogosult szerv

2.2.1. megnevezése: Körmend Város Önkormányzata

2.2.2. székhelye: 9900 Körmend, Szabadság tér 7.

2.3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Körmend Város Gondnoksága | 9900 Körmend, Ady Endre utca 72. |

1. **A költségvetési szerv irányítása, felügyelete**

3.1. A költségvetési szerv irányító szervének

* + 1. megnevezése: Körmend Város Önkormányzata Képviselő-testülete
    2. székhelye: 9900 Körmend, Szabadság tér 7.

3.2. A költségvetési szerv fenntartójának

3.2.1. megnevezése: Körmend Város Önkormányzata

3.2.2. székhelye: 9900 Körmend, Szabadság tér 7.

1. **A költségvetési szerv tevékenysége**

4.1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. törvény 13. §- ában meghatározott településüzemeltetés (a helyi közutak fenntartása, közparkok és egyéb közterületek fenntartása), köztisztaság, település környezet tisztaságának biztosítása.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

4.3. A költségvetési szerv alaptevékenysége: Településüzemeltetés (a helyi közutak fenntartása, közparkok és egyéb közterületek fenntartása), köztisztaság, település környezet tisztaságának biztosítása. Az önkormányzati tulajdonú lakás-és nem lakás céljára szolgáló helyiségek bérbeadása, lakásgazdálkodás. A városi sportlétesítmények üzemeltetése. Az önkormányzati közoktatási intézményekben gyermekétkeztetés biztosítása. Az intézmény feladatai között a nyílt téren működtetett piaccal kapcsolatos feladatok ellátása.

4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013210 | Átfogó tervezési és statisztikai szolgáltatások |
| 2 | 013350 | Az önkormányzati vagyonnal való gazdálkodással kapcsolatos feladatok |
| 3 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 4 | 032020 | Tűz- és katasztrófavédelmi tevékenységek |
| 5 | 041233 | Hosszabb időtartamú közfoglalkoztatás |
| 6 | 045160 | Közutak, hidak, alagutak üzemeltetése, fenntartása |
| 7 | 047120 | Piac üzemeltetése |
| 8 | 047410 | Ár-és belvízvédelemmel összefüggő tevékenységek |
| 9 | 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| 10 | 066010 | Zöldterület-kezelés |
| 11 | 066020 | Város-, községgazdálkodási egyéb szolgáltatások |
| 12 | 081030 | Sportlétesítmények, edzőtáborok működtetése és fejlesztése |
| 13 | 096015 | Gyermekétkeztetés köznevelési intézményben |
| 14 | 106010 | Lakóingatlan szociális célú bérbeadása, üzemeltetése |

4.5. A költségvetési szerv illetékessége, működési területe: Körmend város közigazgatási területe és térsége.

1. **A költségvetési szerv szervezete és működése**

5.1. A költségvetési szerv vezetőjének megbízási rendje: Körmend Város Önkormányzata Képviselő-testülete nevezi ki a közalkalmazottak jogállásáról szóló 1992. évi XXXIII. törvény szerint 23.§ (3) bekezdése alapján határozott időre -5évre- és vonhatja vissza a vezetői megbízást.

5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | 1992. évi XXXIII törvény |
| 2 | munkaviszony | 2012. évi I. törvény |
| 3 | közfoglalkoztatási jogviszony | 2011. évi CVI. törvény |